മോസ് ഫിലിം സ്റ്റുഡിയോ
അമ്മേ, അതാ അവിടെ ഒരു കുയിൽ
ഇവാന്റെ ബാല്യകാലം
ബൊഗോമൊളോവിന്റെ "ഇവാൻ" എന്ന രചനയെ ആസ്പദമാക്കി
രചന - വ്ലാദിമിർ ബൊഗോമൊളോവ് മിഖായേൽ പപ്പാവ
സംവിധാനം - ആന്ദ്രേ തർക്കോവ്സ്കി
ഛായാഗ്രഹണം - വാദിം യൂസോവ്
നിർമ്മാണ ആസൂത്രണം യെ.ചെർണ്യയേവ്
സംഗീതം - വി ഓവ്ചിനിക്കോവ് ശബ്ദലേഖനം - ഇ സെലന്റ്സോവ
അഭിനേതാക്കൾ
കോല്യ ബുൾയായേവ് - ഇവാൻ
വി സുബ്ക്കോവ് - ഖോലിൻ യെ. ഴാരിക്കോവ്- ഗാൾട്സേവ്
എസ് ക്രൈലോവ്- കറ്റാസൊനോവ് എൻ.ഗ്രിങ്കോ - ഗ്ര്യാസ്നോവ്
ഡി. മിൽ യുതെങ്കോ - വയസ്സൻ
വി മൽ യാവിന - മാഷാ ഐ. തർക്കോവ്സ്കായ - ഇവാന്റെ അമ്മ
സഖാവ്, ല്യൂട്ടണന്റ്!
എന്താണ്?
ഞങ്ങൾ ഒരുത്തനെ പിടികൂടിയിട്ടുണ്ട്... ല്യൂട്ടണന്റ് ഇങ്ങോട്ടു കൊണ്ടുവരാൻ പറഞ്ഞു
വിളക്ക് കത്തിക്കൂ.
ഇവൻ പുഴയ്ക്കരികിൽ പതുങ്ങി നടക്കുകയായിരുന്നു,
എന്തിനാണെന്ന് പറയുന്നില്ല്ല ഒരു ചോദ്യത്തിനും ഉത്തരമില്ല
കമാൻഡറോടു മാത്രമേ സംസാരിക്കുകയുള്ളൂ എന്നാണ് പറയുന്നത്
നല്ലവണ്ണം ക്ഷീണിച്ചിരിക്കുകയാണ്, അല്ലെങ്കിൽ അങ്ങനെ അഭിനയിക്കുന്നതാകാം
രണ്ടാം ല്യൂട്ടണന്റ് ഇവിടെ കൊണ്ടുവരാൻ ഉത്തരവിട്ടു
അടുപ്പിനടുത്തു നിൽക്കൂ ആരാണ് നീ?
ആദ്യം, അയാളെ പറഞ്ഞയക്കൂ
പുറത്ത് നിൽക്ക്, ഞാൻ വിളിക്കാം
ഇനി പറയൂ എവിടെനിന്നാണ് നീ വരുന്നത്?
ഞാൻ ബൊന്ദറേവ്
ഹെഡ്ക്വോട്ടേഴ്സിലെ നമ്പർ 51-നോടു പറയണം, ഞാൻ ഇവിടെയുണ്ടെന്ന്
ആരാണ് നമ്പർ 51??
ഏതു ഹെഡ്ക്വോട്ടേഴ്സാണ് നീ ഉദ്ദേശിക്കുന്നത്? ഏതു സൈന്യവിഭാഗം?
കോഡ് അഡ്രസ്സ്: വി സി എച്ച് -49550.
വസ്ത്രമൊക്കെ മാറ്റ്, സ്വയം തിരുമ്മി ഒന്നു ചൂടു പിടിപ്പിക്ക്
ദാ ഇതെടുത്തോ കുറച്ച് മുഷിഞ്ഞതാണ്
പാന്റ്സും ഊരിയിട്, നാണിക്കേണ്ട കാര്യം ഇല്ല
എന്താ നിന്റെ പുറകിൽ?
ഉത്തരം പറ!
നിങ്ങളുടെ പണി നോക്ക്. എന്നോട് ഒച്ചയെടുക്കരുത്!
ഹെഡ്ക്വോട്ടേഴ്സിൽ വിളിച്ച് ഞാൻ ഇവിടെയുണ്ടെന്നു പറ, അത്രയും മതി
അവർക്കറിയാം എന്തു ചെയ്യണമെന്ന്
എന്നെ പഠിപ്പിക്കരുത് എവിടെയാണ് നിൽക്കുന്നതെന്ന് അറിയാമല്ലോ?
ഞാൻ നിന്റെ പേര് കേട്ടിട്ടേയില്ല
നീ ആരാണെന്നും എവിടെനിന്നാണെന്നും പറയുന്നതുവരെ നീ ഇവിടെ നിൽക്കുകയേ ഉള്ളൂ
നീ പറയുന്നോ ഇല്ലയോ?
നിന്നെ പറ്റി വിവരം കൊടുക്കണമെങ്കിൽ നീ എവിടെ നിന്നാണെന്നു പറയണം
- ഞാൻ പുഴയുടെ മറ്റേക്കരയിൽനിന്നും. -എന്ത്?
നീയെങ്ങനെ ഇവിടെ വന്നു? അക്കര നിന്നാണെന്ന് തെളിയിക്കാൻ പറ്റുമോ?
ഒന്നും തെളിയിക്കേണ്ട ആവശ്യം എനിക്കില്ല
ചോദ്യം ചെയ്യുന്നത് നിർത്ത്! അല്ലെങ്കിൽ നിങ്ങൾ എല്ലാത്തിനും ഉത്തരം പറയേണ്ടിവരും
ഹെഡ്ക്വോട്ടേഴ്സിലെ നമ്പർ 51 -നോട് പറയൂ, ബോന്ദരേവ് ഇവിടെയാണെന്ന്. ഇപ്പോൾതന്നെ.
അവർക്കറിയാം എന്തു ചെയ്യണമെന്ന്
നമ്പർ 3?
സഖാവ് ക്യാപ്റ്റൻ, നമ്പർ 8 അറിയിക്കുകയാണ് ബോന്ദറേവ് എന്നോടൊപ്പം ഉണ്ട്.
- ആര്? - ബോന്ദറേവ്.
"വോൾഗ" യെ ഇക്കാര്യം അറിയിക്കണമെന്ന് അവൻ ആവശ്യപ്പെടുന്നു.
മേജർ ബോന്ദറോവാണോ? ഓപ്പറേഷൻ യൂണിറ്റിലെ?
അല്ല, ഇതു മേജറല്ല പന്ത്രണ്ട് വയസ്സ് പ്രായമുള്ള കുട്ടി.
നീ എന്താ കളിക്കുകയാണോ? നിനക്കെന്താ കുഴപ്പം? പിരി ഇളകിയോ നിനക്ക്?
ഞാൻ വിചാരിച്ചു,.. ക്യാപ്റ്റൻ സഖാവേ, പുഴയുടെ അക്കരെനിന്ന് വരുന്നു എന്നാണ് അവൻ പറയുന്നത്.
പറക്കും പരവതാനിയിലാണോ അവൻ വന്നത്? അവൻ നിന്നെ കളിയാക്കുകയാണ്..
അയാളോട് പറയൂ..
നമ്പർ 51-നെ അറിയിച്ചില്ലെങ്കിൽ ഉത്തരവാദിത്തം അയാളുടെ ആയിരിക്കും എന്ന്
കണ്ടോ? നീ പറഞ്ഞതുപോലെ ഞാൻ വിവരം നൽകിയിട്ടുണ്ട്
അയാൾ പിറയുന്നു നിന്നെ ഇവിടെ തടവിലാക്കാൻ
കേന്ദ്രത്തിലെ നമ്പർ 51 -ന് വിവരം നൽകാനാണ് ഞാൻ പറഞ്ഞത്
നിങ്ങൾ ആരെയാണ് വിളിച്ചത്?
സൈനിക ഹെഡ്ക്വോട്ടേഴ്സിലേക്ക് ഞാൻ നേരിട്ട് വിളിക്കാനാനോ നീ പറയുന്നത്?
- എങ്കിൽ ഞാൻ വിളിക്കാം. - നിനക്കതിനുള്ള ധൈര്യമുണ്ടോ!
ആരെ വിളിക്കാൻ പോകുന്നു? ഹെഡ്ക്വോട്ടേഴ്സിൽ ആരെയാണ് നിനക്ക് അറിയാവുന്നത്?
ക്യാപ്റ്റൻ ഖോലിനെ കേണൽ ഗ്ര്യസ്നോവിനെ
കേണൽ ഗ്ര്യസ്നോവിനോട് പറയൂ, ഞാൻ ഇവിടെയുണ്ടെന്ന്. ഇപ്പോൾ.
ഇല്ലങ്കിൽ ഞാൻ നേരിട്ടു പറയാം
"ബൈക്കൽ", "വോൾഗ"യിലെ നമ്പർ 51 -നു കൊടുക്കൂ.
കേണൽ സഖാവേ, സീനിയർ ല്യൂട്ടണന്റ് ഗാൾട്സേവ് സംസാരിക്കുന്നു
ബോന്ദറോവ് ഇവിടെയുണ്ട്, അവൻ പറയുന്നു.
ബോന്ദറോവ്? ഒറ്റയ്ക്കോ?
ഗാൾട്സേവ്! ശ്രദ്ധിച്ചു കേൾക്കണം, ഗാൾട്സേവ്.
ചോദ്യങ്ങൾ വേണ്ട, സംസാരവും വേണ്ട. മനസ്സിലായോ?
ഖോലിൻ!
അവനെ കൂട്ടിക്കൊണ്ടുവരാൻ ഖോലിൻ വരുന്നുണ്ട്. അവനോട് നല്ല രീതിയിൽ പെരുമാറണം
അവന് അസുഖമൊന്നും തോന്നരുത്.
പെട്ടെന്ന് ദേഷ്യം വരുന്ന സ്വഭാവമാണ്
അവനു പേപ്പറും പെൻസിലും കൊടുക്കുക
എഴുതുന്നതെന്തായാലും പെട്ടെന്ന് എനിക്ക് അയക്കുക
- മനസ്സിലായല്ലോ? - അതെ, സർ!
വിശക്കുന്നുണ്ടോ?
ഞാൻ പിന്നെ കഴിക്കാം
ഞാൻ നോക്കുന്നില്ല
നമ്പർ 13-നു കൊടുക്കൂ
വാസിലിയേവ്, രണ്ടു തൊട്ടി ചൂടുവെള്ളം കൊണ്ടുവരൂ
എന്ത്? അതെ, ഞാൻ കുളിക്കാൻ പോവുകയാണ്
മേലു കഴുകൂ, പുറത്തിറങ്ങിയിട്ട് ഞാനിപ്പോൾ വരാം
നന്ദി
നല്ല ആഴമുണ്ട്!
അതെ, ആഴമുണ്ട്
കിണറ്റിന് നല്ല ആഴമുണ്ടെങ്കിൽ,
പകലുപോലും നിനക്കതിൽ നക്ഷത്രങ്ങളെ കാണാം
ഏതു നക്ഷത്രം?
ഏതു നക്ഷത്രത്തെയും കാണാം
- ഞാൻ കാണുന്നുണ്ട് അമ്മേ! - അതെ, അതവിടെയുണ്ട്.
എന്താ അത് തിളങ്ങുന്നത്?
കാരണം നക്ഷത്രങ്ങൾക്കിത് രാത്രിയാണ്.
അതുകൊണ്ടത് തിളങ്ങും
ഇതിപ്പോൾ രാത്രിയാണോ, ശരിക്കും?
അല്ല, ഇതു പകലാണ്
എനിക്കും നിനക്കും ഇതു പകൽ സമയമാണ്,
നക്ഷത്രങ്ങൾക്കിത് രാത്രിയാണ്
അമ്മേ!
അവരിതുവരെ വന്നില്ലേ?
ഇല്ല. ഉറങ്ങിക്കോളൂ അവരെത്തുമ്പോൾ വിളിക്കാം
ഞാൻ ഉറങ്ങുമ്പോൾ നിങ്ങൾ ഇവിടെ ഉണ്ടായിരുന്നോ?
അതെ, എന്താ?
ഞാൻ ഉറക്കത്തിൽ സംസാരിച്ചോ?
ഇല്ല എന്താ?
കാര്യമാക്കണ്ട
ഞാൻ ഉറക്കത്തിൽ സംസാരിക്കാറില്ലായിരുന്നു. പക്ഷേ ഇപ്പോഴത്തെ കാര്യം അറിയില്ല
ഞാൻ ക്ഷീണിച്ചു
ഇവാൻ!
ഖോലിൻ!
കറ്റാസോനിച്ച് നിന്നെ കാത്ത് പോടുള്ള മരത്തിന്റെ കീഴെ നിൽക്കുന്നു. നീയോ ഇവിടെയും!
നാസികൾ അവിടെയുണ്ട്, അതുകൊണ്ട് ഞാൻ നീന്തിവന്നു.
ഇടയ്ക്ക് മസിലു പിടിച്ചു, ഞാൻ മുങ്ങിപോകേണ്ടതായിരുന്നു
- അവിടുന്ന് പുഴ മൊത്തം നീന്തിയോ? - അതെ, ദേഷ്യം വരരുത്...
അവർ പുഴക്കരെ റോന്തു ചുറ്റുകയാണ്. ഇരുട്ടിൽ നമ്മുടെ വഞ്ചി കണ്ടുപിടിക്കാൻ പറ്റിയില്ല
അവരെന്നെ പിടിക്കുമായിരുന്നു
നീ വല്ലാതെ മെലിഞ്ഞു എല്ലും തൊലിയും മാത്രമേ ഉള്ളൂ
പോയി, വണ്ടി ഇങ്ങടുത്ത് കൊണ്ടുവരാൻ പറയൂ
പാറാവുകാരനോട് ആരെയും അകത്തു കയറ്റി വിടരുതെന്ന് പറയണം
ഇത് ഇടൂ
വരട്ടെ
മതി!
എവിടെയായിരുന്നു?
- എങ്ങോട്ടു പോകുന്നു? - മണ്ണെണ്ണ എടുക്കാൻ.
എന്തിന്? ഞങ്ങൾ പോവുകയാണ്
നമ്മൾ കണ്ടു മുട്ടിയതിന്!
ഖോലിൻ കറ്റസോനിച്ച് ഇപ്പോഴും മരത്തിന്റെ കീഴെ എനിക്കായി കാത്തു നിൽക്കുകയാണ്
അവന്റെ സുരക്ഷിതമായ തിരിച്ചുവരവിന്!
നമ്പർ 2 ഇവിടെ.
നമ്പറ്റ് 51. മാലിഷേവ്, നിങ്ങൾതമ്മിൽ തർക്കം ഉണ്ടായോ? ഓർത്തുനോക്ക്?
അവർ പറഞ്ഞത് ശരിയായിരുന്നു. ഫ്യോദോറോവ്കയിലേക്ക് നമ്മൾ തിരിയണം
നമ്മൾ തീരുമാനിച്ചത്...
നിങ്ങളുടെ ശ്വാസം സം‌രക്ഷിച്ചോളൂ, ഞാനതെല്ലാം കേട്ടു
- ഞാൻ അകത്തേയ്ക്കു വരട്ടേ, കേണൽ? - വരൂ.
- എന്താണ്? - ഞാനതെല്ലാം കേട്ടു എന്നാണ് പറഞ്ഞത്.
എനിക്കു ലഭിച്ചിട്ടുള്ളത് പൂർണ്ണമായും വിശ്വസിക്കാവുന്ന വിവരങ്ങളാണ്
കറ്റാസോനിച്ച്, രാത്രി മുഴുവൻ വെറുതേ കാത്തുനിന്നു അല്ലേ?
ഇരിക്കൂ.
ഇവാൻ ഇവിടെയുണ്ട്
പുഴക്കരയിലെ പോടുള്ള മരം കണ്ടുപിടിക്കാൻ അവനു പറ്റിയില്ല
അവിടെ മുഴുവൻ ജർമ്മൻ പട്ടാളക്കാരായിരുന്നു എന്ന് അവൻ പറയുന്നു
- ഇവിടെ എങ്ങനെ എത്തി? - അക്കരെ നിന്ന് നീന്തി
ദൈവമേ!
മുതിർന്ന ഒരാളുപോലും മുങ്ങിപ്പോകും.
എന്തായാലും അതു കഴിഞ്ഞു നന്നായി കലാശിച്ചല്ലോ
നിൽക്കൂ, ഇവാൻ!
കേണൽ സഖാവേ, എന്തിന്?
നിങ്ങളുടെ ഉത്തരവ് പ്രകാരം എന്നെ പിന്നണിയിൽ അയക്കാൻ പോകുന്നെന്ന് അയാൾ പറയുന്നു
ശരിയാണോ?
നിങ്ങൾ എന്തിനത് ചെയ്യുന്നു? നിങ്ങൾ എന്നെ ചതിച്ചു
ഒരു പദ്ധതി പ്ലാൻ ചെയ്താൽ നിങ്ങൾക്ക് എന്നെ ഇപ്പോഴും ഉപയോഗിക്കാം
ശത്രുവിന്റെ സ്ഥലം മുൻകൂട്ടി പരിശോധിക്കുന്നത് ഏറ്റവും
പ്രധാനപ്പെട്ട കാര്യമാണെന്നല്ലേ നിങ്ങൾ പറയുന്നത്!
യുദ്ധമുന്നണിയുടെ ആത്മാക്കൾ കുട്ടിസൈനികരാണെന്നും.
നിങ്ങൾ എന്നെ പറ്റിക്കുകയായിരുന്നു അല്ലേ!
ഞാൻ പോകുന്നില്ല. എന്നെ നിർബന്ധിച്ചാൽ അവിടെ നിന്നും ഞാൻ ഒളിച്ചോടും.
ഒളിപ്പോരാളികളുടെകൂടെ ചേരും
ഇവാൻ, നീ പോകുന്നത് ഒരു സൈനിക സ്കൂളിലാണ്. മനസിലായോ?
തർക്കിക്കുന്നതു നിർത്തുക. എനിക്ക് വാദിക്കാൻ വയ്യ
ഞാൻ വാദിക്കും
ഖോലിൻ, ഇയാളോടു പറയൂ, ഞാൻ നന്നായി പണി എടുത്തിട്ടുണ്ടെന്ന്. എന്നെക്കൊണ്ട് പ്രയോജനം ഉണ്ടെന്ന്...
എനിക്ക് വെറുതേ....
കറ്റാസോനിച്ച് നിങ്ങൾ പറയൂ എനിക്ക് പിൻനിരയിലേക്ക് പോകാൻ പറ്റില്ല
ഈ കാര്യത്തിൽ ചർച്ച വേണ്ട!
എന്നാൽ സൈനിക സ്കൂൾ അല്ലെങ്കിൽ ശിശുക്ഷേമ സദനം !
എല്ലാം എനിക്കൊരു പോലെയാണ്
മിണ്ടാതിരിക്ക്
അടുപ്പും പുകക്കുഴലും സ്ഥിരമായി നിലനിൽക്കും
എവിടെ അത്? ഞാൻ ഇവിടെയാണല്ലോ വച്ചത്
ദൂരെ പോവുകയാണോ നിങ്ങൾ?
അതെ.
ശരി എല്ലാവരും ദൂരെ പോവുകയാണിപ്പോൾ
എന്തിനോ എന്തോ? ആർക്കറിയാം?
എന്റെ ആണി കളഞ്ഞുപോയി
എന്നെയൊന്ന് സഹായിക്കാമോ അതു കണ്ടുപിടിക്കാൻ? നിനക്ക് ഒന്നും ചെയ്യാനില്ലല്ലോ
അകത്തു വരൂ
അടുപ്പിനെയും പുകക്കുഴലിനെയും തീയിട്ട് നശിപ്പിക്കാൻ പറ്റില്ല
ഇതാ ഒരു വളയാത്ത ആണി
അല്ല, ഇതല്ല.
നിന്റെ അമ്മയെവിടെ? ജീവിച്ചിരിപ്പുണ്ടോ?
ഒരു നാസി എന്റെ വയസ്സിയെയും കൊന്നു
എവിടെയാണത്? ഒരു മിനിട്ട് മുൻപ് ഞാനത് കണ്ടതാണ്
നല്ല പൊക്കമുണ്ട് അവന്.
കണ്ണട ധരിച്ചിട്ടുണ്ട്
നീണ്ട മുടിയുണ്ട്
- എന്താ നിന്റെ പേര്? - ഇവാൻ
അവൾക്കുവേണ്ടി ഞാനൊരു വീടു വച്ചിട്ടുണ്ട്
ഇവാൻ!
എന്തിനാണ് ഓടിപ്പോകുന്നത്, വാന്യാ?
നിന്റെ പിന്നാലെ ഓടുകയല്ലാതെ മറ്റൊന്നും എനിക്കു ചെയ്യാനില്ലെന്നാണോ നിന്റെ വിചാരം?
ഞാൻ പറഞ്ഞില്ലല്ലോ ഓടാൻ
മറുതല പറയരുത്. അവനെനോക്ക്, ഒളിപ്പോരാളികളുടെ കൂടെ ചേരണം എന്ന് അവന്!
കാറിൽ കയറ്! ഇനിയും ഓടിപ്പോകരുത്
ഞാൻ പോകും
കാറിൽ കേറാനാണു പറഞ്ഞത്!
സൈനികസ്കൂളിൽനിന്ന് ഞാൻ ഓടിപോകും,
ശിശുസദനത്തിൽനിന്ന് ഞാൻ ഓടിപ്പോയതുപോലെ
"മുത്തച്ഛന്റെയും മുത്തശ്ശിയുടെയും അടുത്തുനിന്നും ഞാൻ ഓടി പോയി..."
ദൈവമേ, ഇതൊക്കെ എപ്പോഴെങ്കിലും അവസാനിക്കുമോ?
വാന്യ, നിനക്ക് മനസ്സിലാവില്ലേ, പൊട്ടാ യുദ്ധം മുതിർന്നവർക്കുള്ളതാണ്?
എന്നെ ഒന്നിനും നിർബന്ധിക്കില്ലെന്ന് നിങ്ങളെനിക്കു വാക്കുതന്നതാണ്!
ല്യാഖോവും മോറോസും കൊല്ലപ്പെട്ടത് അവർ വലുതായിട്ടല്ലേ? എനിക്കു നുഴഞ്ഞുകയറാൻ പറ്റും
പിന്നെ ഞാൻ ഒറ്റയ്ക്കാണ് എനിക്കു കുടുംബം ഇല്ല, അറിഞ്ഞുകൂടേ?
മതി, വാന്യാ
എല്ലാം തീരുമാനിച്ചു കഴിഞ്ഞു
ഒന്നും തീരുമാനിച്ചിട്ടില്ല !
നിങ്ങളെന്റെ അച്ഛനൊന്നുമല്ല എന്റെ കാര്യം തീരുമാനിക്കാൻ !.
വായടയ്ക്ക്!
അല്ലെങ്കിൽ നിനക്ക് കണക്കിനു കിട്ടും
എന്നെ പോകാൻ സമ്മതിച്ചില്ലെങ്കിൽ ഞാൻ ഓടിപ്പോകും
ഞാനാണ് എന്റെ യജമാനൻ
പിന്നല്ല!
നീ പ്രശ്നക്കാരനാണ്.
കമ്പനി 5-ൽ പേനുകളുള്ള കാര്യം നിങ്ങൾക്ക് അറിയില്ലേ?
തുണികൾ വേണ്ട രീതിയിൽ അണുവിമുക്തമാക്കിയിട്ടില്ല
എന്തെങ്കിലുമൊക്കെ ചെയ്യ്
ശരി, സഖാവ് ല്യൂട്ടണന്റ് !
കാര്യങ്ങൾ നിയന്ത്രിക്കാൻ പറ്റാതെ ആയിട്ടുണ്ട്
ശരി സർ
കുഴപ്പങ്ങൾ തുടങ്ങിക്കഴിഞ്ഞാൽ പിന്നെ ഒന്നിനും സമയം കിട്ടില്ല
അതെ, സഖാവ് ല്യൂട്ടണന്റ് !
നന്ദി, സഖാവ് ല്യൂട്ടണന്റ്
- വീട്ടിൽനിന്നുള്ള കത്താണോ? - അതെ.
- കുഴപ്പമൊന്നും ഇല്ലല്ലോ? - ഇല്ല.
ആശംസകൾ! ഞാൻ നോക്കി നടക്കുകയായിരുന്നു.
നടക്കട്ടെ, ഞാൻ കാത്തു നിൽക്കാം.
നിങ്ങൾ കമാൻഡറാണ്. താഴെയുള്ളവരോട് കുറച്ചുകൂടി കർക്കശമായി പെരുമാറണം
നിങ്ങളെല്ലാം സ്വയം ചെയ്യുകയാണ്
ഇപ്പോൾ കുഴപ്പമില്ല, നമുക്ക് ആവശ്യത്തിനു സമയമുണ്ട്
എന്നാൽ പ്രതിരോധം തുടങ്ങിയാൽ ഒന്നിനും സമയം കിട്ടില്ല
നിങ്ങളുടെ കാര്യത്തിൽ എന്താണു ചെയ്യേണ്ടതെന്ന് എനിക്ക് അറിയില്ല
നിങ്ങൽ കമാൻഡറായിരിക്കുന്നിടത്തോളം മെഡിക്കൽ സേവനങ്ങൾ ക്രമത്തിൽ നടന്നേ മതിയാവൂ
നിങ്ങൾക്ക് രണ്ടു ദിവസം തരാം, അതുകഴിഞ്ഞ് എന്നെ വന്നു കാണൂ
ശരി, സഖാവ് ല്യൂട്ടണന്റ്
വിഷമിക്കേണ്ട എല്ലാം ശരിയാകും
എന്താണ് നിങ്ങളുടെ പേര്, ല്യൂട്ടണന്റ്?
- മാഷാ. - സുന്ദരമായ പേര്.
എന്റെ പേര് ലിയോണിഡ്. ലെന്നി എന്ന് ചുരുക്കി വിളിക്കും
ലെന്നി എന്നുപേരുള്ള ആൺ സുഹൃത്ത് എപ്പോഴെങ്കിലും നിങ്ങൾക്ക് ഉണ്ടായിട്ടുണ്ടോ?
- ഇല്ല. - അപ്പോൾ ഞാനാണ് ആദ്യം അല്ലേ?
നിങ്ങൾ ഉക്രൈനിൽനിന്നാണോ?
- എന്താ? - നിങ്ങൾ സുന്ദരിയാണ്, വാശിക്കാരിയും
അല്ല, ഞാൻ മോസ്കോയ്ക്കടുത്തുനിന്നാണ് പെരെഡെൽകിനോ. തീവണ്ടിയിൽ 20 മിനിട്ട് ദൂരം.
സൈബീരിയയിൽ 300 കിലോമീറ്ററൊക്കെ ഞങ്ങൾ അടുത്തായിട്ടാണ് കണക്കാക്കുന്നത്.
സുറിക്കോവ് എന്ന ചിത്രകാരൻ ഞങ്ങളുടെ പട്ടണത്തിലാണ് താമസിച്ചിരുന്നത്. കേട്ടിട്ടുണ്ടോ അയാളെ?
അവിടെ എഴുത്തുകാർ വന്ന് താമസിക്കുമായിരുന്നു
ഒരിക്കൽ ഞങ്ങൾ അലക്സി ടോൾസ്റ്റോയിയെ കണ്ടു
കോർണി ചെക്കോവ്സ്കിയെയും. അദ്ദേഹത്തിനു നല്ല പൊക്കമുണ്ടായിരുന്നു, നല്ല നരച്ച മുടിയും.
അവർ മരങ്ങൾക്കിടയിലൂടെ സംസാരിച്ചുകൊണ്ട് പോകുന്നു
- എപ്പോഴെങ്കിലും മുറിവു പറ്റിയിട്ടുണ്ടോ? - ഉണ്ട്
എന്താ ഇത്ര ഗൗരവത്തോടെ? ചിലപ്പോഴൊക്കെ കളിതമാശയൊക്കെ ആയിക്കൂടേ.
- എനിക്കത് പെട്ടെന്ന് പറ്റില്ല. - എനിക്കത് പറ്റും
ഞാനിപ്പോൾ തുടങ്ങാം, നിങ്ങൾ പതുക്കെ കൂടെ വന്നാൽ മതി. എന്താ?
- എന്താ അത്? - ചിലന്തിവല!
അതിനെന്താ? നിങ്ങളൊരു ധീരയായ സൈനികയല്ലേ!
അതിധീരയായ പട്ടാളക്കാരി!
എനിക്ക് ചിലന്തികളെ മാത്രമെ പേടിയുള്ളൂ
മറ്റൊന്നിനെയും പേടിയില്ല?
വാസിലിയേവ്! കാപ്റ്റൻ ഖോലിനെ കണ്ടോ?
അയാൾ ആ ഡോക്ടർ പെൺകുട്ടിയുമായി ആ വഴി പോകുന്നതു കണ്ടു
മരച്ചില്ലയിലൂടെ നടക്കൂ! മറ്റൊന്നിനെയും പേടിയില്ലെന്നല്ലേ പറഞ്ഞത് .
ശരി. ഞാൻ നടക്കും
അതു മതി
ചാടൂ! ഞാൻ പിടിച്ചോളാം
പേടിച്ചോ?
പിന്നെന്താ ചാടാത്തത്?
കാരണമൊന്നും ഇല്ല.
അപ്പോൾ നിങ്ങൾ പേടിച്ചു?
കുഴപ്പമില്ല, ഞാൻ ക്ഷമിച്ചിരിക്കുന്നു
എനിക്കു നിങ്ങളുടെ മാപ്പൊന്നും ആവശ്യമില്ല
വേണ്ടേ?
- ഞാൻ സഹായിക്കാം. - എനിക്കറിയാം.
അവൾ കൈകാര്യം ചെയ്തോളും!
മാഷാ ഇവിടെ വരൂ.
എന്തിന്?
വരൂ മാഷാ, ഇവിടെ വരൂ
എന്തിനാണ്?
വരൂ ഇവിടെ, വേഗം!
പെട്ടെന്ന്!
ഇനി പൊയ്ക്കൊള്ളൂ... വേഗം പോകൂ മാഷാ
ഞാൻ പറഞ്ഞത് കേട്ടോ? മാഷാ പൊയ്ക്കൊള്ളൂ!
വേഗം പോകൂ മാഷാ..
നമുക്കുപോയി നിങ്ങളുടെ സൈനികരെ ഒന്നു നോക്കാം
ദാ അവിടെ അവർ, ല്യോഖോവും മോറൊസും.
ഒന്നു പുക വലിച്ചാലോ
- സുപ്രഭാതം! - ഹലോ, കറ്റാസോനിച്ച്.
ഗാൾട്സേവ്, പ്രതിരോധനിരയുടെ മാപ്പൊന്നു തരൂ
നിങ്ങളുടെ "ഒളിസ്ഥലത്തിൽ" കാത്തിരിക്കൂ ഞാനിപ്പോൾ വരാം
സഖാവ് ല്യൂട്ടണന്റ്, വെടിവയ്പ്പുകാർ ചില വിവരങ്ങൾ നൽകിയിട്ടുണ്ട്
താങ്കളുടെ കയ്യിൽ ഗ്രാമഫോണുണ്ടെന്ന്. അതൊന്ന് കേൾക്കാൻ പറ്റുമോ?
- ചീത്തയായി കിടക്കുകയാണ്. - ഞാനത് ശരിയാക്കാം
നന്ദി, കറ്റാസോനിച്ച്
ഈ സ്ഥലം കൊള്ളാം, ക്യാപ്റ്റൻ
നിങ്ങൾ എന്തു പറയുന്നു, കറ്റാസോനിച്ച്?
ആ കുറ്റിച്ചെടികൾക്കിടയിൽ സുരക്ഷിതമാണ്
വെടിവയ്പ്പുകാരോട് പറയാൻ മടിക്കരുത്
നമുക്കൊരു ഇടനാഴി ഉണ്ടാക്കിത്തരാൻ
സ്വാഗതം
നാശം, ഇതിനേക്കാൾ ആഴത്തിൽ കുഴിക്കാൻ നിങ്ങൾക്ക് പറ്റില്ലേ?
പുഴയുടെ അക്കരെ ആരാണെന്ന് നിങ്ങൾക്ക് അറിയാമല്ലോ, അല്ലേ?
അറിയാം
പിന്നെ അവരെ ഇവിടെ കൊണ്ടുവരാത്തതെന്ത്? ഞാൻ കൊണ്ടുവരാം, പക്ഷേ ഒരു മണിക്കൂർ എടുക്കും
- വഞ്ചികൾ വല്ലതും ഉണ്ടോ? - ഇല്ല
കള്ളം
- എന്തിനാണ്? - എനിക്ക് ആവശ്യമുണ്ട്.
കള്ളം പറയാൻ പോലും നിങ്ങൾക്ക് അറിയില്ല
- ഇനി വരുന്നവർക്കു വേണ്ടി വച്ചിരിക്കുകയാണ്. - അതുകൊണ്ടുതന്നെ എനിക്കതു വേണം.
നിങ്ങളും കറ്റാസോനിച്ചും നിരീക്ഷണ പരിപാടി പ്ലാൻ ചെയ്യുന്നുണ്ടോ?
ഇല്ല. ഒരു വിനോദയാത്ര, നിങ്ങളുടെ ഗ്രാമഫോണുമായി.
ഇവാൻ വീണ്ടും പോകുമോ?
ഇവാൻ.. ഇവാൻ.. ഞാൻ വിവരം നൽകുന്ന ജാലകമൊന്നും അല്ല.
- ഇതിലെന്താ ഇത്ര തമാശ? - ഒന്നുമില്ല.
നിങ്ങൾക്ക് സുന്ദരിയായ ഒരു ഡോക്ടർ സഹായിയെ കിട്ടിയിട്ടുണ്ടല്ലോ
ഞാൻ അവരെ പറഞ്ഞയക്കാൻ പോവുകയാണ്. ജോലിയുമായി പൊരുത്തപ്പെടാൻ അവർക്ക് പറ്റുന്നില്ല
ഇത്ര ക്രൂരനാവരുത് ഗാൾട്സേവ്! ഒരു ഹൃദയം അകത്തു വേണം
യുദ്ധം ആണുങ്ങളുടെ കച്ചവടമാണ്
പെണ്ണുങ്ങൾക്കുള്ളതല്ല
എന്നാൽ ശരി, പൊയ്ക്കോ. എനിക്കിവിടെ നിങ്ങളെ ആവശ്യമില്ല. 'ഒരാണ്' വന്നിരിക്കുന്നു!
ക്ഷമിക്കണം, താങ്കളാണോ മാഷാ?
അതെ
എന്നെ ഓർമ്മിക്കുന്നോ?
ഇല്ല
കോളേജിലെ പ്രവേശന പരീക്ഷ നമ്മളൊന്നിച്ചാണ് എഴുതിയത്
അതെ ഇപ്പോൾ ഓർമ്മ വരുന്നു
കണ്ടതിൽ വളരെ സന്തോഷം
എനിക്കും
അവസാനം കണ്ടല്ലോ പരീക്ഷയ്ക്കു ശേഷം നിങ്ങൾ എവിടെയാ പോയത്?
എല്ലായിടത്തും ഞാൻ തിരഞ്ഞു... ഇപ്പോൾ ഞാൻ കണ്ടു പിടിച്ചു ....മാഷാ.
ഞാൻ വരുന്നു!
ഞാൻ കണ്ടു പിടിച്ചു! വീണ്ടും കാണാം, ഇല്ലേ?
നമ്മൾ വീണ്ടും കാണും, മാഷാ!
നമ്മൾ വീണ്ടും കാണും!
സ്വാഗതം
ക്യാപ്റ്റൻ! - നിങ്ങളാണോ കറ്റാസോനിച്ച്!
- നമ്മളിവിടെ എത്തി. - നല്ലത്
- ഹലോ, ഖോലിൻ! - ഹലോ, ഇവാൻ!
ഇവാൻ?
- ഹലോ - ഹലോ.
ഞങ്ങൾക്ക് കൈ തരൂ ഗാൾട്സേവ്.
- ഹലോ, കറ്റാസൊനോവ്! - ഹലോ, സർ!
രസമുള്ള എന്തെങ്കിലും തരൂ, ഗാൾട്സേവ്, മാഗസീനുകൾ.
നിറയെ പടങ്ങളുള്ളത്.
ഇവിടെ വരൂ
- ഇതാ, ഇത് കുട്ടിസൈനികരെപ്പറ്റിയുള്ളതാണ്. - ഞാനിതു വായിച്ചു.
- ഇതാണെങ്കിലോ? - ഇതും വായിച്ചു.
- ദാ ഇതോ? - ഇതും വായിച്ചതാണ്.
- നീ കള്ളം പറയുന്നു - അല്ല.
ഹെഡ്ക്വോട്ടേഴ്സിൽ വച്ച്
ഒന്നും ചെയ്യാനില്ല, ഇരുന്നു വായിക്കുകയായിരുന്നു 3 ദിവസം
ഹെഡ്ക്വോട്ടേഴ്സിൽനിന്ന് ഒരു സ്പ്രിങ് കൊണ്ടുവന്നിട്ടുണ്ട്, നിങ്ങളുടെ ഗ്രാമഫോണിന്
കറ്റാസോണിച്ച് , നന്ദി, അതാ കിടക്കയുടെ അടിയിലുണ്ട്
- ഇതെന്താ, ഇത്ര വലുത്? - ഒരു ചിത്രപുസ്തകം. യുദ്ധത്തിൽ പിടിച്ചെടുത്തത്.
- ചിത്രങ്ങൾ വല്ലതുമുണ്ടോ? - എല്ലാം ചിത്രങ്ങളാണ്
എനിക്കു തരൂ
സ്പ്രെഷെൻ എന്ന് അവൻ പറയുന്നത് നിങ്ങൾ കേൾക്കണമായിരുന്നു . യഥാർത്ഥ ആക്രമണകാരിയെപോലെതന്നെ
എനിക്കയാളെ തർജ്ജിമക്കാരനാക്കാനായിരുന്നു ആഗ്രഹം ഇപ്പോൾ അയാൾ ബറ്റാലിയന്റെ കമാൻഡറാണ്
നോക്ക്! ഇതൊക്കെ ജർമ്മൻ കാരാണോ?
അതെ, പഴയ രേഖാചിത്രമാണ്.
ജർമ്മൻകാരെല്ലാം ഒരുപോലെയാണ്
കുതിരപ്പുറത്തിരിക്കുന്ന ഈ മെലിഞ്ഞവനെ നോക്ക്
ഒരു മോട്ടോർ സൈക്കിളിന്റെ പുറത്ത് ഇവനെപോലെ ഒരുത്തനെ ഞാൻ കണ്ടിട്ടുണ്ട്
നോക്ക്, അവരിവിടെയും ആളുകളെ കൊല്ലുകയാണ്
ഇതൊരു ചിത്രമല്ലേ
അല്ല, എനിക്കിവരെ അറിയാം
ആരാ ഇത്? ഒരു ജർമ്മൻ കാരൻ?
ജർമ്മനിയിലേ ഡോക്ടറോ എഴുത്തുകാരനോ ആയിരിക്കും
അവർക്ക് എഴുത്തുകാരില്ല
കവലയിൽ അവർ പുസ്തകങ്ങൾ കത്തിക്കുന്നത് ഞാൻ കണ്ടിട്ടുണ്ട്
അവർ ആദ്യം പെട്രോൾ ഒഴിച്ചു. പിന്നെ കത്തിച്ചു
അതിന്റെ പുക ഒരാഴ്ചയാണ് ആകാശത്തിൽ തങ്ങി നിന്നത്
400 വർഷങ്ങൾക്കു മുൻപാണ് ഈ എഴുത്തുകാരൻ ജീവിച്ചിരുന്നത്
എങ്കിൽ ചിലപ്പോൾ ശരിയായിരിക്കും...
അവർ നമ്മളെ കണ്ടു പിടിച്ചാൽ, നമ്മുടെ വെടിവയ്പ്പുകാർ അവരെ വീഴ്ത്തും.
ചതുപ്പിലെ ഇടനാഴിയിൽ നമുക്ക് ഇവാനെ വിടാം
ഞാൻ ഏറ്റവും അവസാനം പിൻവാങ്ങും
മനസ്സിലായല്ലോ?
ഇതെന്താണ്?
ഗാൾട്സേവിന്റെ ഒരു വഞ്ചിയെടുക്കുന്നതാണ് നല്ലതെന്ന് തോന്നുന്നു
- എന്നെയുംകൂടെ കൊണ്ടുപോകുമോ? - എവിടെ?
പുഴയുടെ അപ്പുറത്ത്.
ഇതാ നമുക്കൊരു സന്നദ്ധ സേവകൻ!
നീന്താനറിയാമോ?
പേടിക്കേണ്ട. 5 പ്രാവശ്യം പുഴയിൽ അങ്ങോട്ടും ഇങ്ങോട്ടുമായി നീന്താം
നീ ഒരു സംഭവം തന്നെ. ഉത്സാഹവും കൊളുത്തിവിടാൻ അറിയാമല്ലോ ?
നിർത്ത്
കണ്ടില്ലേ, തൊട്ടാൽ മതി വാടും
സ്വയം നിയന്ത്രണമില്ല എങ്ങനെ നിന്നെയും കൂട്ടും?
- എന്നാൽ നിങ്ങൾക്ക് വഞ്ചി കിട്ടില്ല - ഞങ്ങൾ ഉത്തരവുണ്ടാക്കും
അല്ലെങ്കിൽ നിന്നെപ്പറ്റി കമാൻഡർക്ക് പരാതി കൊടുക്കും,
നീ തന്നെ അത് ചുമന്ന് ഇവിടെകൊണ്ടു തരേണ്ടി വരും
ഒന്നു നിർത്തുന്നുണ്ടോ? അയാൾ നമുക്ക് വഞ്ചി തരും
ശരിയല്ലേ?
എന്നാൽ ശരി, നമുക്കുപോയി സ്ഥലം നോക്കാം
നീ ഇവിടെ വിശ്രമിക്ക്
ഓഹ്! എന്തൊരു കത്തി!
ഗാൾട്സേവ് ഇതെനിക്കു തരുമോ?
തരാമായിരുന്നു വാന്യാ, പക്ഷേ...
പിശുക്കനാവല്ലേ, അതവനു കൊടുക്ക്.
ഇതൊരു സ്മാരകമാണ്, എന്റെ കൂട്ടുകാരന്റെ. അവൻ കൊല്ലപ്പെട്ടു.
- എന്നാൽ രാത്രിവരെ ഞാൻ കയ്യിൽ വച്ചോട്ടേ. - ശരി
ഞാനെന്തിനു നിങ്ങളുടെകൂടെ വരണം? നിങ്ങൾ എന്നെ കൊണ്ടുപോകുന്നില്ലല്ലോ രാത്രി?
ഞാൻ കൊണ്ടുപോകാം ഇന്നുരാത്രിയല്ല, യുദ്ധമെല്ലാം കഴിഞ്ഞിട്ട്
ഇത്രയും മതി
അത്താഴം കഴിഞ്ഞിട്ട് നമുക്ക് കേൾക്കാം
ഇതുപോലത്തെ ഒരു കത്തി ഞാൻ കൊണ്ടുവരാം
നാളെ
ഉറപ്പായും കൊണ്ടു വന്നിരിക്കും
അവന്റെ അച്ഛനും അമ്മയും എവിടെ?
-ആരുടെ? - ഇവാന്റെ
എനിക്കറിയില്ല. അവരു പറയുന്നത് അമ്മയെയും സഹോദരിയെയും കൊന്നു എന്നാണ്
അച്ഛൻ അതിർത്തി സൈനികനായിരുന്നു അയാളും മരിച്ചു പോയിരിക്കും, യുദ്ധത്തിൽ
സത്യത്തിൽ?
ചിന്തിക്കാൻപോലും പറ്റാത്ത കാര്യങ്ങളിലൂടെ കടന്നു പോയവനാണ്
ഒളിപ്പോരാളിയുമായിരുന്നു ലോകത്തിന്റെ അറ്റം കണ്ടിട്ടുണ്ട്
അവന്റെ ഭാവി എന്താണ്?
യുദ്ധം തീരുമ്പോൾ കേണലോ കറ്റാസോവിച്ചോ അവനെ ഏറ്റെടുക്കും
അവരെന്തിനാ? നിങ്ങൾക്ക് ഏറ്റെടുത്തുകൂടേ?
ഞാനെടുക്കുമായിരുന്നു, പക്ഷേ കേണൽ പറയുന്നു
ഞാൻ തന്നെ ഇനിയും കുറെ പഠിക്കാനുണ്ടെന്ന്
കറ്റാസോനിച്ച്! വഞ്ചികൾ മോഷ്ടിക്കാൻ മിടുക്കനാണിയാൾ.
മോശമായ ഒന്നും എടുക്കില്ല.
ഗാൾട്സേവ് പറയൂ, എത്ര വഞ്ചി മുതലാളിമാരെ തറപ്പറ്റിച്ചിട്ടുണ്ട്?
-ഏത്? - ഇതെടുക്കാം.
- വേണ്ട. - എന്നു വച്ചാൽ?
അവനെ യുദ്ധത്തിന്റെ പിന്നണിയിലയക്കണം. യുദ്ധം കുട്ടികൾക്കുള്ളതല്ല.
നിർത്താമോ നിങ്ങൾക്ക്?
ല്യൂട്ടണന്റ്, നമ്മളവനെ അക്കര കടത്തിയില്ലെങ്കിൽ
സ്വന്തം നിലയ്ക്ക് അവൻ പോകും
അവനു ചിന്തിക്കാൻ പറ്റുന്നത്..
ആകെ പ്രതികാരത്തെക്കുറിച്ചു മാത്രമാണ്
വിശദീകരിച്ച് നിങ്ങളുടെ ശ്വാസം പാഴാക്കിക്കളയരുത്
മൂക്കിനപ്പുറത്ത് അവർക്ക് ഒന്നും കാണാൻ പറ്റില്ല
നിങ്ങളല്ലേ പറഞ്ഞത് അവനെ ദത്തെടുക്കാൻ പോകുന്നു എന്ന്, എന്നിട്ടിപ്പോൾ
നിങ്ങൾക്കെന്താ കുഴപ്പം? നശിക്കാനായിട്ട്! നീയില്ലെങ്കിലും ഞങ്ങൾ കൈകാര്യം ചെയ്തോളാം
അങ്ങനെയല്ലല്ലോ കാര്യങ്ങൾ ചെയ്യേണ്ടത്
- ഖോലിൻ ശരി - വെറുതേ എന്നെ തോണ്ടരുത്!
കേണൽ പറഞ്ഞത് ശരിയാണ്. നിങ്ങളിനിയും പഠിക്കാനുണ്ട്
സൂക്ഷിച്ചോ അല്ലെങ്കിൽ ഞാൻ നിങ്ങൾക്കെതിരെ കമാൻഡർക്ക് പരാതി കൊടുക്കും
ഒന്നു തണുക്കൂ...
അതാണ് പ്രധാന സംഗതി
പതുക്കെ.... ശ്രദ്ധിച്ച്
അവനെ ജീവനോടെ നമുക്ക് വേണം. അക്കാര്യം ഓർമ്മവേണം
മനസ്സിലായോ?
ഞങ്ങൾ 8 പേർ എല്ലാവരും 19 നു താഴെ പ്രായമുള്ളവർ
ഒരു മണിക്കൂറിനുള്ളിൽ അവർ ഞങ്ങൾ എല്ലാവരെയും കൊല്ലും
ഞങ്ങൾക്കുവേണ്ടി പ്രതികാരം ചെയ്യൂ.
ഹുറേയ്!
കെട്ടിടം വളയൂ! അവനെ പുറത്തു വിടരുത്!
കൈകൾ പൊക്കൂ! വെളിയിൽ വാ!
നീ ഒളിച്ചിരിക്കുകയാണോ! എന്നെ ഒളിക്കാൻ നിനക്ക് സാധ്യമല്ല!
നീ എന്താ വിറയ്ക്കുന്നോ?
എന്റെ എല്ലാ ചോദ്യത്തിനും ഉത്തരം പറയണം! ഞാൻ പറയിക്കും...
ഞാനെല്ലാം മറന്നെന്ന് നീ വിചാരിച്ചോ?
നിന്റെ വിചാരണ ഞാൻ നടത്തും!
ഞാൻ നടത്തും.. ഞാൻ...
സഖാവ് ക്യാപ്റ്റൻ, ചായ വേണോ
നാശം! അത് നമ്മുടെ നല്ല തോണിയാണ്!
ജീവൻ രക്ഷപ്പെട്ടത് ഭാഗ്യം . തോണിയുടെ കാര്യം മറന്നേയ്ക്ക്
വേഗം! പെട്ടെന്ന്!
പെട്ടെന്ന് ചെയ്യാൻ പറ്റില്ലേ?
ഇവാൻ!
പേടിക്കണ്ട, ഇതെല്ലാം വേഗം തീരും!
എന്താണ് ഇവാൻ?
എനിക്കു പേടിയില്ല
നീ ഒളിപ്പോരാളിയായിരുന്നെന്ന് കേട്ടിട്ടുണ്ട്
- അവരെ വിട്ടതെന്ത്? - കാട്ടിൽ വച്ച് ഞങ്ങളെ വളഞ്ഞു.
അവരെന്നെ വിമാനത്തിൽ ബോർഡിംഗ് സ്കൂളിലയച്ചു
പക്ഷേ ഞാൻ ഓടിപോയി.
അവരവിടെ തീറ്റി പാഴാക്കുകയാണ്
ഉരഗങ്ങളുടെ പേരും ഓർമ്മിച്ചുകൊണ്ട്..
അതെ. അതു നിനക്കു പറ്റിയ ഇടമല്ല.. നീ സൈനിക സ്കൂളിലാണ് പഠിക്കേണ്ടത്
ഖോലിൻ പറഞ്ഞോ എന്നോട് അങ്ങനെ പറയാൻ?
ഖോലിൻ എന്തിന് പറയണം? ഖോലിനു മാത്രമേ തലച്ചോറുള്ളോ?.
ഞാനും അങ്ങനെ വിചാരിക്കുന്നു
നീ ആവശ്യത്തിനു പണിയെടുത്തു കഴിഞ്ഞു. ഇനി വിശ്രമിക്കൂ. സ്കൂളിൽ പോകൂ.
പണിയെടുക്കാൻ കഴിയുന്ന ആർക്കും യുദ്ധകാലങ്ങളിൽ വിശ്രമിക്കാൻ പറ്റില്ല
ശരി. പക്ഷേ യുദ്ധം കുട്ടികൾക്കുള്ളതല്ല.
കുട്ടികൾക്കുള്ളതല്ലേ? നിങ്ങൾ ട്രോസ്റ്റ്യാനെറ്റിൽ പോയിട്ടുണ്ടോ?
- എവിടെ? - ആ മരണക്യാമ്പിൽ?
പിന്നെന്തിനാണ് എന്നെ പഠിപ്പിക്കുന്നത്?
നിങ്ങൾക്ക് എന്തറിയാം? നിങ്ങളെല്ലാം ഒരുമിച്ച് ചേർന്നിരിക്കുകയാണ്
പുകവലിക്കുകയാണോ? ശരി, വലിക്ക്
അത് നിങ്ങളുടെ ശ്വാസകോശം പച്ചയാക്കും
അതുകൊണ്ടെന്താ? ആർക്കും പിന്നെ കാണാൻ പറ്റില്ലല്ലോ
- നിങ്ങൾ പുകവലിക്കുന്നത് എനിക്കിഷ്ടമല്ല - ശരി എന്നാൽ വലിക്കുന്നില്ല.
ഒന്നര മണിക്കൂറിനകം പുറപ്പെടണം നമുക്ക് അത്താഴം കഴിക്കാം
- കറ്റാസോനിച്ച് എവിടെ? - ഹെഡ്ക്വോട്ടേഴ്സിൽനിന്നും പെട്ടെന്ന് വിളിച്ചു
എനിക്ക് ആശംസ തരാതെ അയാൾ പോയോ?
അയാൾക്ക് പറ്റിയില്ല. അത്ര അത്യാവശ്യമായിരുന്നു
എന്തിനാണ് അവർ വിളിപ്പിച്ചത്?
അവർക്കറിയാമല്ലോ നമുക്ക് അയാളെക്കൊണ്ട് എത്ര ആവശ്യമുണ്ടെന്ന്. എന്നിട്ടും അയാളെ വിളിപ്പിച്ചു
എന്നാലും അയാൾക്കൊന്നു വന്നിട്ടു പോകാമായിരുന്നു, നല്ല കുറെ സുഹൃത്തുക്കൾ!
നമ്മൾ രണ്ടും മാത്രമെയുള്ളോ?
അല്ല, മൂന്നുപേർ. ഇയാളും വരും
ചുമ്മാ പല്ലിളിക്കാതെ. കെട്ടിയിട്ട പന്നിയെപോലെ എന്നെ തുറിച്ചു നോക്കരുത്.
നീയല്ലേ പറഞ്ഞത് വരാമെന്ന്? ഇപ്പോൾ കാലുകൾ തണുക്കുന്നോ?
അല്ല, അല്ല, അപ്രതീക്ഷിതമായതുകൊണ്ട്
അപ്രതീക്ഷിതം...! ജീവിതത്തിൽ എല്ലാം അങ്ങനെതന്നെയല്ലേ
- ഞാൻ അകത്തേക്കു വരട്ടേ? - വരൂ.
എന്താണ്?
ല്യൂട്ടണന്റ്, ഞങ്ങൾ കുറെ പുതിയ ആൾക്കാരെ എടുത്തിട്ടുണ്ട്
- എവിടെ? - കമ്പനി രണ്ടിലും മൂന്നിലും.
- ശരി, നിനക്ക് പോകാം -ശരി, സർ
അത്യാവശ്യം ഉണ്ടായിരുന്നില്ലെങ്കിൽ നിന്നെ ഞാൻ വിളിക്കില്ലായിരുന്നു
ആലോചിക്കു തീരുമാനിക്ക്. പിന്നെ എന്നെ കുറ്റപ്പെടുത്തരുത്.
ഞാനൊരു ചെറിയകുട്ടിയാണോ?
എന്നാൽ ശരി. കമാൻഡറായി ആരെ നിയോഗിക്കും ഇവിടെ?
ഗുഷ്കിൻ മതിയാകും എന്നു തോന്നുന്നു കമ്പനി 5 -ലെ.
അനുവാദമില്ലാതെ നിങ്ങൾ നദി മുറിച്ചു കടന്നു
എന്ന് അവരറിഞ്ഞാൽ....
നമ്മളെല്ലാവരും കുഴത്തിലാകും
രണ്ടോ മൂന്നോ മണിക്കൂറിൽ കൂടുതൽ ഇത് എടുക്കില്ലെങ്കിലും..
പ്രതികാരം ചെയ്യൂ
ഇവാൻ എഴുന്നേൽക്ക്! കേൾക്കുന്നുണ്ടോ? സമയമായി
കറ്റാസോനിച്ച് എന്നാലും ഇവിടെ വരാതെ പോയല്ലോ.
അയാൾക്ക് വരാൻ പറ്റാത്തതു കൊണ്ടാണെന്ന് പറഞ്ഞില്ലേ
അയാൾ നിന്നെ എത്ര സ്നേഹിക്കുന്നുണ്ടെന്ന് നിനക്കറിയാം.ഇല്ലേ?
എനിക്കറിയാം എന്നാലും അയാൾക്ക് വരാമായിരുന്നു...
ദാ, വസ്ത്രം ധരിക്കൂ
- സഹായിക്കണോ? - വേണ്ട
ചാടിനോക്ക്
എന്തെങ്കിലും കിലുങ്ങുന്നുണ്ടോ എന്നറിയാം
നിങ്ങളുടെ തീപ്പട്ടിയാണ്
എന്താ ഭ്രാന്തായോ?
സൈനികർ, അവരവരുടെ സ്ഥാനങ്ങളിൽ...
പോയി പാറാവുകാരനോട് സംസാരിക്ക് അവൻ നമ്മളെ ശ്രദ്ധിക്കരുത്?
ഒന്നും പറയരുത്!
തീപ്പട്ടിയുണ്ടോ?
അതാരാണ്?
ഹോ.. വങ്കത്തരം..
അവർ വഞ്ചി ഇവിടെ കൊണ്ടുവന്നിട്ട് പുകവലിക്കുകയായിരുന്നു
ക്യാപ്റ്റൻ ഇവിടെ അയാൾ അവിടെ...
കിടങ്ങിൽനിന്നു പുറത്തുവരാൻ ശ്രമിക്കുമ്പോഴാണ്...
പെട്ടെന്ന് പിന്നിലേയ്ക്ക് മലർന്നടിച്ചു വീണത്
വെടിയൊച്ചപോലും ഞങ്ങൾ കേട്ടില്ല
ക്യാപ്റ്റൻ കുലുക്കി വിളിച്ചു നോക്കി "കറ്റാസോനിച്ച്! കറ്റാസോനിച്ച്!"
അപ്പോഴേക്കും മരിച്ചിരുന്നു
നാളെ രാവിലെവരെ ശരീരം ഇവിടെ വച്ചേക്കാൻ ക്യാപ്റ്റൻ പറഞ്ഞു.
സംസാരിക്കണ്ട. തുഴകൾ എടുക്കൂ.
അതാരാണ്? അതരാണ് ഖോലിൻ?
നമ്മുടെ ആളുകൾ ല്യാഖോവും മോറൊസും
നിനക്കുശേഷം കരയിലേയ്ക്കു പോയതാണ്.
ഇനിയും സമയമുണ്ട്
ഇവിടെ ഇരിക്കൂ. ഞാനിപ്പോൾ വരാം.
- ഇവിടെ വാ. അല്പം ഉണങ്ങിയ സ്ഥലമാണ് - ഒരു വ്യത്യാസവും ഇല്ല
എം ജി - 34
- പേടി തോന്നുന്നുണ്ടോ? - കുറച്ച്
ഞാനിപ്പോൾ പെട്ടെന്ന് അസ്വസ്ഥനാവുന്നു പിച്ചക്കാരനാവാൻ വയ്യ. മടുക്കുന്നു
അവരെ മാന്യമായി അടക്കണം
- ആരെ? - ല്യാഖോവിനെയും മോറോസിനെയും
നമ്മളത് ചെയ്യും
നിശ്ശബ്ദം! എല്ലാം ശരിയാണ് പോകാം
ഇതാണ് സ്ഥലം
- എന്തു തോന്നുന്നു? - കുഴപ്പമില്ല
- ശരി, ഞാൻ പോവുകയാണ് -കുറച്ചുദൂരം ഞാനും വരാം
വേണ്ട, വലിയ ശരീരം കണ്ടാൽ അവർ പെട്ടെന്ന് പിടികൂടും
ഞാൻ പോട്ടേ
മലയിടുക്ക് മൊത്തം ചെളിയാണ്. നിന്റെ കാൽപ്പാടുകൾ വീഴും. ഞാൻ നിന്നെ തോളിലെടുക്കാം
ഞാൻ പറഞ്ഞില്ലേ ഒറ്റയ്ക്കാണ് പോകുന്നതെന്ന്
- വീണ്ടും കാണാം - കാണാം
നമുക്കു വീണ്ടും കാണാം ശ്രദ്ധിച്ച്
എന്തെങ്കിലും പ്രശ്നമുണ്ടാവുകയാണെങ്കിൽ ഫ്യോദോറൊവ്കയിൽ വച്ച് ഞങ്ങളെ കാണുക. മനസ്സിലായല്ലോ ?
- എങ്കിൽ കാണാം - വിട, ഇവാൻ
എന്താ?
എനിക്കൊന്നു വലിക്കണം
- അമ്മയെ കാണണം എന്നുകൂടി തോന്നുന്നില്ലേ? - പോയി തുലയ്
എനിക്കും കാണണം എന്നു തോന്നുന്നു നല്ലതല്ലേ, അല്ലേ?
- അവർ വഞ്ചി കണ്ടു പിടിക്കും! - അവർ ഇവാനെ കണ്ടാലോ?
നീ ഭ്രാന്തനാണോ അതോ വെറും മണ്ടനോ?
മണ്ടൻ
യുദ്ധം കഴിഞ്ഞ ഉടൻ ഏതെങ്കിലും ഡോക്ടറെ കാണണം
നാശം! ചെളിപിടിച്ച മലയിടുക്ക്!
നല്ലൊരു മഴയാണിപ്പോൾ ആവശ്യം കാൽപ്പാടുകൾ മൊത്തം കാണാതാക്കാൻ
അവൻ അങ്ങ് എത്തിക്കാണും
ഇവിടെ എന്നെ കാത്തിരിക്കൂ ഞാൻ പോയി വഞ്ചി കൊണ്ടുവരാം
തിരിച്ചു വരുമ്പോൾ, ജർമ്മനിൽ വേണം എന്നെ വിളിക്കാൻ
- ശ്രമിക്ക്. - നിൽക്ക്!
എന്നെ പിടിക്കുകയാണെങ്കിൽ തിരിച്ച് നീന്തി പൊയ്ക്കോണം
പുഴയിൽ 5 പ്രാവശ്യം നീന്താൻ പറ്റുമെന്നല്ലേ നീ പറഞ്ഞത്
നിങ്ങൾക്ക് മുറിവേൽക്കുകയാണെങ്കിൽ?
എന്നെപ്പറ്റി വേവലാതി വേണ്ട
നിൽക്ക്!
മിണ്ടാതെ! നാശം! ഇങ്ങു വാ!
പെട്ടെന്ന്!
ഇത് അവരാണോ?
അതെ. ഇന്നലെ അവർ ഇന്ന് നമ്മൾ
കേറ്
- നദീതീരത്ത് കാര്യങ്ങൾ ഭദ്രമാണോ? - അതെ
കണ്ടില്ലേ? ഒന്നും പേടിക്കാനില്ല
നീ എവിടെ പോകുന്നു? നമ്മൾ തിരിച്ചു പോകുന്നില്ലേ?
ഈയാണ്ടിലെ ആദ്യത്തെ മഞ്ഞു വീഴ്ചയാണ്.
ഖോലിൻ!
ഇതുവരെ അവൻ കടന്നു പോയില്ലെങ്കിൽ? അവൻ ഒളിഞ്ഞ് കാത്തിരിക്കുകയാവും.
വെള്ളത്തിൽ ചാടൂ!
നമുക്ക് കുടിക്കാം...
ഞാൻ അകത്തേക്കു വരട്ടേ, സഖാവ് ല്യൂട്ടണന്റ്?
മാഷാ!
വഴിയിൽ നിങ്ങൾ ആരുമായാണ് സംസാരിച്ചുകൊണ്ട് നിന്നത് അന്നൊരു ദിവസം, മാഷാ?
- നിങ്ങളുടെ കൂട്ടുകാരൻ? - അതെ എന്റെ കൂട്ടുകാരൻ
കണ്ണടയൊക്കെ വച്ച ഒരാൾ?
അയാൾ കണ്ണട ധരിച്ചിട്ടില്ലായിരുന്നു
അയാൾക്ക് കണ്ണട ഉണ്ടായിരുന്നു! വിചിത്രനായ മനുഷ്യൻ
അല്ല
- എന്താണിത് ല്യൂട്ടണന്റ്? - ഞാൻ യാത്ര പറയാനായി വന്നതാണ്.
ഞാൻ ഇവരെ ആശുപത്രിയിലേക്കു മാറ്റി
അതൊരു നല്ല ആശയമാണ്
മാഷാ!
എന്തു നിശ്ശബ്ദമാണിവിടെ, ഗാൾട്സേവ്.
അല്ലേ, മാഷാ?
ഇവിടം നിശ്ശബ്ദമാണ്.
യുദ്ധം...
സഹോദരന്മാരേ!
വിജയം!
ജർമ്മൻ പരമാധികാര കാര്യാലയം
ഞാൻ നിങ്ങളെ അങ്ങോട്ടു കൊണ്ടുപോകാം
- ഇവിടുന്ന് വളരെ ദൂരെയാണോ? - അല്ല, അടുത്താണ്.
കുറച്ചുകൂടി അടുത്തുവരൂ
ഈ ശരീരങ്ങളെ തിരിച്ചറിയാൻ പറ്റുന്നുണ്ടോ?
പറ്റുമെന്നു പറയുന്നു
ഇത് ഗീബൽസ് അയാളുടെ ഭാര്യ കുഞ്ഞുങ്ങൾ
പൊട്ടാസ്യം സയനൈഡ് കൊടുത്ത് എല്ലാവരെയും അയാൾ കൊന്നു
ശരീരം പെട്രോളൊഴിച്ച് കത്തിക്കാൻ സ്വന്തം സൈന്യത്തിന്
ഉത്തരവ് കൊടുക്കുകയും ചെയ്തു
സ്ഥലം ഇയാൾ കാണിച്ചുതരും
രാത്രി അയാൾ ഭാര്യയെയും കുഞ്ഞുങ്ങളെയും കൊന്നു, എന്നിട്ട് ആത്മഹത്യ ചെയ്തു
നമുക്ക് പോകാം
ഇതായിരിക്കുമോ ഭൂമിയിലെ അവസാനത്തെ യുദ്ധം?
നിങ്ങളുടെ നാഡികൾ വലിഞ്ഞു മുറുകിയിരിക്കുകയാണ് ഗാൾട്സേവ്
ഡോക്ടറെ കാണിക്കൂ
പക്ഷേ ഖോലിൻ നിൽക്കൂ നിങ്ങൾ കൊല്ലപ്പെടുമായിരുന്നു
ഞാൻ ജീവിച്ചിരിക്കുകയും
ഞാനത് മറക്കില്ല
വെടിവച്ചുകൊന്നു
തൂക്കിക്കൊന്നു
വെടിവച്ചുകൊന്നു
തൂക്കിക്കൊന്നു.
വെടിവച്ചുകൊന്നു
തൂക്കിക്കൊന്നു
വെടിവച്ചുകൊന്നു
തൂക്കിക്കൊന്നു
അവസാനിച്ചു
പരിഭാഷ : വെള്ളെഴുത്ത്